N á v r h

na zrušenie úlohy z bodu F.1 uznesenia vlády SR č. 254 z 8. apríla 1997

Odôvodnenie navrhu na zrušenie úlohy:

Vysoký deficit obchodnej bilancie v roku 1996 a začiatkom roka 1997 vyvolali potrebu monitorovať vývoj na bežnom účte platobnej bilancie. Z uvedeného dôvodu bolo na zasadnutí vlády SR zo dňa 8. apríla 1997 odporučené guvernérovi Národnej banky Slovenska polročne predkladať na rokovanie vlády analýzu bežného účtu platobnej bilancie a informovať o prijatých opatreniach. NBS plnila túto úlohu tým, že dvakrát ročne predkladala na rokovanie vlády SR materiál Informácia o vývoji platobnej bilancie za príslušný rok, resp. polrok.
 
Vzhľadom k vývoju obchodnej bilancie v roku 2003, ako aj očakávaniam jej vývoja v strednodobom horizonte, NBS nevidí potrebu prijímania opatrení na redukciu deficitu bežného účtu v nasledujúcich rokoch. Informácia o vývoji platobnej bilancie bude naďalej súčasťou Správy o menovom vývoji, ktorá sa publikuje za rovnaký časový úsek a v rovnakých termínoch a je prístupná na web stránke NBS. Z uvedených dôvodov Národná banka Slovenska navrhuje zrušiť úlohu z bodu F.1 uznesenia vlády SR číslo 254 z 8. apríla 1997.